CELEX: 62009CN0401
Language: mt
Date: 2009-10-03 00:00:00
Title: Kawża C-401/09 P: Appell ippreżentat fit- 3 ta' Ottubru 2009 minn Evropaïki Dynamiki — Proigmena Systimata Tilepikoinonion Pliroforikis kai Tilematikis AE mid-digriet mogħti mill-Qorti tal-Prim’Istanza (Ir-Raba’ Awla) fit- 2 ta' Lulju 2009 fil-Kawża T-279/06, Evropaïki Dynamiki — Proigmena Systimata Tilepikoinonion Pliroforikis kai Tilematikis AE vs Il-Bank Ċentrali Ewropew

16.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 11/14
            
         Appell ippreżentat fit-3 ta' Ottubru 2009 minn Evropaïki Dynamiki — Proigmena Systimata Tilepikoinonion Pliroforikis kai Tilematikis AE mid-digriet mogħti mill-Qorti tal-Prim’Istanza (Ir-Raba’ Awla) fit-2 ta' Lulju 2009 fil-Kawża T-279/06, Evropaïki Dynamiki — Proigmena Systimata Tilepikoinonion Pliroforikis kai Tilematikis AE vs Il-Bank Ċentrali Ewropew
   (Kawża C-401/09 P)
   2010/C 11/25
   Lingwa tal-kawża: l-Ingliż
   
      Partijiet
   
   
      Appellanti: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (rappreżentanti: N. Korogiannakis u M. Dermitzakis, Δικηγόροι)
   
      Appellat: Il-Bank Ċentrali Ewropew
   
      Talbiet tal-appellanti
   
   
               —
            
            
               tirrevoka d-deċiżjoni tal-Qorti tal-Prim’Istanza;
            
         
               —
            
            
               tannulla d-deċiżjoni tal-Bank Ċentrali Ewropew li permezz tagħha huwa kkunsidra b’mod sfavorevoli l-offerta tal-appellanti u ta l-kuntratt lill-kuntrattur magħżul;
            
         
               —
            
            
               tikkundanna lill-BĊE għall-ispejjeż legali u spejjeż oħra tal-appellanti relatati mal-proċeduri fl-ewwel istanza, anki jekk l-appell preżenti jiġi miċħud kif ukoll dawk tal-appell preżenti, fil-każ li dan jintlaqa’.
            
         
      Aggravji u argumenti prinċipali
   
   L-appellanti ssostni li l-eċċezzjoni ta’ inammissibbiltà mqajma mill-konvenut fir-risposta kellha tiġi ddikjarata inammissibili minħabba l-fatt li mhijiex konformi mal-Artikolu 114 tar-Regoli tal-Proċedura tal-Qorti tal-Prim’Istanza li speċifikament jipprovdi li tali eċċezzjoni għandha titqajjem “permezz ta’ att separat”. L-appellanti ssostni wkoll li, billi aċċettat l-eċċezzjoni ta’ inammissibbiltà u billi naqset milli tikkummenta dwar l-argumenti tal-appellanti fir-rigward tal-eċċezzjoni, il-Qorti tal-Prim’Istanza kisret l-Artikolu 36 tal-Istatut tal-Qorti tal-Ġustizzja.
   L-appellanti hija tal-opinjoni li l-Qorti tal-Prim’Istanza żbaljat meta ddeċidiet li Evropaïki Dynamiki, peress li l-offerta tagħha kienet inaċċettabbli, ma kellhiex interess ġuridiku li titlob stħarriġ ġudizzjarju tad-deċiżjoni tal-awtorità kontraenti. L-appellanti targumenta wkoll li l-Qorti tal-Prim’Istanza żbaljat meta kkunsidrat li kien neċessarju għall-appellanti li tikseb Arbeitnehmerüberlassungsgenehmigung (AÜG) sabiex tkun tista’ toffri s-servizzi tagħha legalment.
   Fl-aħħar nett, l-appellanti ssostni li l-Qorti tal-Prim’Istanza naqset milli tapplika d-dispożizzjonijiet legali rilevanti dwar id-dmir tal-awtorità kontraenti li timmotiva d-deċiżjoni tagħha.